
         Ниво 1 TLP-GREEN

МИНИСТЕРСТВО НА ЗЕМЕДЕЛИЕТО И ХРАНИТЕ
ИЗПЪЛНИТЕЛНА АГЕНЦИЯ ПО ГОРИТЕ

РЕГИОНАЛНА ДИРЕКЦИЯ ПО ГОРИТЕ - ШУМЕН

гр. Шумен, ул. “Любен Каравелов” № 28а, п. к. 9700, тел. 054/800703, ел. поща: rugshumen@iag.bg

Комисия, назначена със Заповед № РД 49-52 от 01.02.2023г. на Министъра на земеделието, изменена със Заповед № РД 49-437 от 27.11.2025г., във връзка с чл.74, ал.2, т.1, ал.3 и ал.4 и чл.75, ал.1, т.2, ал.2, т.1 и т.2, ал.3 и ал.4 от Закона за горите (обн. ДВ бр. 19 от 8 март 2011г.) за промяна на предназначението на поземлени имоти в горски територии, които не са публична държавна собственост и са с площ до 50 дка, попадащи в териториалния обхват на РДГ Шумен



Протокол № 3-1



от 29.07.2026г.
РЕШЕНИЕ № 3-1
за предварително съгласуване за промяна на предназначението на 

поземлен имот в горска територия – частна държавна собственост
На основание чл.73, ал.1, т.1, във връзка с чл.75 от Закона за горите и постъпили в РДГ Шумен заявления с вх. №№ РДГ16-03864/16.06.2026г. и РДГ16-04731/21.07.2026г. за предварително съгласуване за промяна на предназначението на поземлен имот в горска територия от юридическо лице с инвестиционно предложение: Каптирани извори „Чавга“ и „Шошчешма“, намиращи се в поземлени имоти с проектни идентификатори 55201.400.93 и 55201.400.94 /формирани от разделянето на поземлен имот с идентификатор 55201.400.54/, в землището на с. Пайдушко, община Търговище.
и местоположение: проектни поземлени имоти в горска територия – частна държавна собственост с проектни идентификатори: 55201.400.93 в землището на с. Пайдушко, общ. Търговище, обл. Търговище с проектна площ 357 кв.м. и 55201.400.94 в землището на с. Пайдушко, общ. Търговище, обл. Търговище с проектна площ 205 кв.м., находящи се в района на дейност на ДП „Североизточно държавно предприятие“ – Шумен, Териториално поделение „Държавно горско стопанство Търговище“, както следва:

Проектни поземлени имоти с проектни идентификатори 55201.400.93 и 55201.400.94 в с. Пайдушко, общ. Търговище, обл. Търговище, изменят кадастралната карта и кадастралните регистри на с. Пайдушко, одобрени със Заповед РД – 18 – 391/ 25.09.2017г. на изпълнителния директор на АГКК.
Комисията реши:  

Удовлетворява искането на юридическо лице за предварително съгласуване за промяна на предназначението на проектни поземлени имоти в горска територия – частна държавна собственост с проектни идентификатори: 55201.400.93 в землището на с. Пайдушко, общ. Търговище, обл. Търговище с проектна площ 357 кв.м. и 55201.400.94 в землището на с. Пайдушко, общ. Търговище, обл. Търговище с проектна площ 205 кв.м. за обект „Каптирани извори „Чавга“ и „Шошчешма“, разположени в землището на с. Пайдушко, община Търговище.“, съгласно приложено задание за изработване на подробен устройствен план за „Каптирани извори „Чавга“ и „Шошчешма“, одобрено с Решение № 6 по Протокол № 35/26.03.2026г. на Общински съвет – Търговище, при условие основните кадастрални данни за територията, заето от проекта, да представлява тази по приложената скица - проект на поземления имот.

Решението на комисията не отменя задълженията на инвеститора по Закона за опазване на околната среда и Закона за биологичното разнообразие. Решението на комисията не е обвързано с решението за оценка за въздействието върху околната среда, екологична оценка и/ или оценката за съвместимостта на планове, програми, проекти и инвестиционни предложения с предмета и целите на опазване на защитените зони.

Заявление по образец за промяна на предназначението се подава до органа, издал решението за предварително съгласуване, като се прилагат документите по реда на чл.77, ал.1, т.1-5 от Закона за горите и документ за платена такса, съгласно „Тарифа за таксите, които се събират в системата на Изпълнителна агенция по горите по Закона за горите“ (обн. ДВ, бр.74 от 09.09.2025г., в сила от 01.01.2026г.).


Мотиви:

На основание чл.73, ал.1, т.1 от Закона за горите, промяна на предназначението на поземлени имоти в горски територии се допуска за хидротехнически съоръжения – каптирани извори.

В РДГ Шумен с вх. №№ РДГ16 – 3864/16.06.2026г. и РДГ16 – 04731/21.07.2026г. са постъпили заявления от юридическо лице за предварително съгласуване за промяна на предназначението на поземлен имот в горска територия – частна държавна собственост, по реда на чл.75, ал. 1, т. 2 от Закона за горите.

Към заявленията са представени всички изискуеми документи по чл.75, ал. 2 от Закона за горите:

Скица на имота № 15-790021-30.05.2026г. на поземлен имот с идентификатор 55201.400.54, с адрес на имота: с. Пайдушко, общ. Търговище, обл. Шумен, с площ 22831 кв. м., при съседи: 55201.400.73, 43685.29.14, 43685.22.58, 43685.29.13, 55201.1.26, 55201.6.34, издадена от АГКК. 

Задание за проектиране и мотивирано предложение за допускане на изработване на специализиран подробен план, обект: „Каптирани извори Чавга и Шошчешма“, разположени в землището на с. Пайдушко, община Търговище, област Търговище, обхват: ПИ с идентификатор 55201.400.54. С Решение №6 по Протокол №35/26.03.2026г. на Общински съвет – Търговище е разрешено възлагането на изработването на специализиран подробен устройствен план извън границите на урбанизираната територия в обхват на поземлен имот с идентификатор 55201.400.54 в землището на с. Пайдушко, община Търговище, област Търговище, с който от поземления имот да се обособят четири нови – два поземлени имота (в които има хидротехническо съоръжение), за които да се промени предназначението и начина на трайно ползване, и два поземлени имота, които да запазят предназначението си и НТП. 

В изпълнение на изискванията на чл.75, ал.3 от Закона за горите, с писмо с рег. индекс № РДГ 16-03959/19.06.2026г., служебно е изискано становище от ТП „ДГС Търговище“. С писмо с входящ № РДГ16 – 04312/02.07.2026г. в РДГ Шумен е постъпило становище на териториално поделение „Държавно горско стопанство Търговище“, с изх. № 1524/ 02.07.2026г. Съгласно становището поземлените имоти с проектни идентификатори 55201.400.93 – 0,357 дка. и 55201.400.94 – 0,205 дка., засегнати от инвестиционното намерение са горска територия, частна държавна собственост. Не са констатирани несъответствия в посочения вид собственост в представената скица. В проектните имоти има каптирани извори. Конкретното инвестиционно намерение не би възпрепятствало изпълнението на функциите на горската територия. ПИ с идентификатор 55201.400.94   засяга част от подотдел 92/ „19“, попадащ в санитарно-охранителна зона 3 по Заповед 206 от 08.03.2012г. и Заповед 209 от 09.03.2012г. на МОСВ, касаещи подземно водно тяло BG2G000J3K1040. В имота не предстои прекатегоризиране. Няма друг заявител за описаните имоти. Не се засяга горски път, прокар (паша), разсадник, оградена ловностопанска площ и др. Няма опасност от възникване на ерозия. За проектните имоти няма издадени скици и съответно няма посочен лесослой. Съгласно представената комбинирана скица със ситуирани проектни имоти е видно, че ПИ с идентификатор 55201.400.93 попада в подотдели 86/ „ж“ и „2“, а ПИ с идентификатор 55201.400.94 попада в подотдел 92/ „19“. В имотите има изградиeни каптажи. В имотите няма инфраструктурни обекти, въздушни кабели, проводи и други. Инвестиционното намерение няма да попречи за осъществяването на горскостопанската и ловностопанската дейност в района. Не се засягат социални функции. Имотите не попадат в гора около населено място, която се ползва за горски паркове и зелени зони извън урбанизираните територии. Инвестиционното намерение е съвместимо с функциите на съседните горски територии. Няма данни за опожаряване на имотите или части от тях. 

Териториално поделение „Държавно горско стопанство Търговище“ гр. Търговище не възразява относно инвестиционното намерение на „ПЪТИНЖЕНЕРИНГСТРОЙ-Т“ ЕАД и дава своето положително становище за предварително съгласуване за промяна на предназначението на проектни поземлени имоти в горска територия – частна държавна собственост с проектни идентификатори: 55201.400.93 в землището на с. Пайдушко, общ. Търговище, обл. Търговище с проектна площ 357 кв.м. и 55201.400.94 в землището на с. Пайдушко, общ. Търговище, обл. Търговище с проектна площ 205 кв.м. за обект „Каптирани извори Чавга и Шошчешма“, разположени в землището на с. Пайдушко, община Търговище.
Настоящото решение да се публикува на интернет страницата на Изпълнителната агенция по горите и Регионална дирекция по горите – Шумен при спазване изискванията за защита на личните данни и да се съобщи на заявителя по реда на Административнопроцесуалния кодекс.

Настоящото решение може да се обжалва в 14 – дневен срок от съобщаването му по реда на Административнопроцесуалния кодекс, пред Административен съд Шумен, чрез комисията по чл. 74, ал. 2, т. 1 от Закона за горите в РДГ - Шумен.

